open-index/open-wikipedia-markdown huggingface dataset:
Francisco Pizarro

**Francisco Pizarro** (* 1476 alebo 1478, Trujillo, Španielsko - † 26. jún 1541, Ciudad de los Reyes, Peru) bol španielsky conquistador.

## Životopis
Narodil sa ako jeden z nemanželských synov španielskeho šľachtica a dôstojníka. Ako mnohí jeho súčasníci hľadal uplatnenie za oceánom v nedávno objavenej Amerike. Založil si plantáž a lovil vraj Indiánov, aby mu na nej ako otroci pracovali. To mu však nestačilo a podobne ako iní dobyvatelia conquistadori sníval o zlate.

V roku 1513 sa zúčastnil na výprave Vasca de Balboa, ktorý po prechode cez panamskú šiju objavil Tichý oceán. Španieli vtedy od domorodcov prvý raz počuli o veľkej, bohatej ríši ďaleko na juhu. Inšpiráciou sa mu stal úspech iného dobrodruha Hernanda Cortéza, ktorý naplnil ten najväčší sen: zmocnil sa ríše Aztékov plnej zlata a koristi. Francesco Pizarro sa spojil s ďalším dobrodruhom Diegom de Almargom a kňazom Hernandom de Luque a začali organizovať výpravy na juh.

Prvá sa skončila absolútnym fiaskom, skoro sa z nej nevrátili. Na druhej už dosiahol hranice ríše, ktorú domorodci nazývali Pirú a zajal obchodnú plť naloženú zlatom a iným tovarom. Správy o bohatstve záhadnej ríše sa potvrdili. V roku 1531 Francesco Pizarro vyrazil na tretiu a rozhodujúcu výpravu. So 168 mužmi sa vydal poraziť mocnosť, o ktorej rozmeroch nemal ani tušenia.

Francisco Pizarro mal šťastie, ríšu práve oslaboval boj o trón medzi dvomi synmi predchádzajúceho Inka Huascarom a Atahualpom. Atahualpa ešte pred príchodom Španielov brata porazil a zajal. Po boji si liečil zranenia v meste Cajamarka neďaleko miesta, kde Pizarro pristál. V meste a jeho okolí táborilo až niekoľko desiatok tisíc Inkových vojakov, Atahualpa sa preto so Španielmi bez obáv stretol.

Výhodou Španielov boli jazdci a strelné zbrane, ktoré v Indiánoch vyvolávali hrôzu a brnenie, vďaka ktorému boli prakticky nezraniteľní. Francesco Pizarro nechal zmasakrovať niekoľkotisícový neozbrojený sprievod a panovníka zajal ako rukojemníka. Ríša zmietaná vnútornými rozpormi bola bez vládcu ochromená.

Atahualpu Španieli neprepustili ani potom, čo za seba zaplatil ohromné výkupné: zaplnil zlatom a striebrom do výšky dvoch metrov izbu s rozlohou 34 štvorcových metrov. Napriek tomu ho na základe vykonštruovaných obvinení popravili.

Poslední Inkovia sa stiahli do horských pevností, akou bolo aj známe Machu Picchu a odtiaľ ešte niekoľko desaťročí pokračovali v odpore. Nepomohlo im ani to, že sa Španieli o korisť veľmi rýchlo pobili medzi sebou.

Francisco Pizarro sa stal guvernérom dobytej provincie. Spolu so svojimi troma bratmi Hernandom, Juanom a Gonzalom, čo sa k nemu zo Španielska pripojili, najprv nechal po prehranej bitke v roku 1538 popraviť Almarga. Ten sa búril, že pri delení koristi ťahal za kratší koniec. O tri roky neskôr v roku 1541 si však zostatok Almargových prívržencov počkal na Francesco Pizarra, aby svojho vodcu pomstili. Nedali mu čas ani na to, aby sa pomodlil.

## Iné projekty
 

Kategória:Španielski objavitelia
Kategória:Narodenia v 15. storočí
Kategória:Úmrtia 26. júna
Kategória:Úmrtia v 1541
Kategória:Conquistadori
Kategória:Osobnosti na španielskych bankovkách
Srnčí potok

**Srnčí potok** je potok v hornom Turci, dnes v severovýchodnej časti okresu Žiar nad Hronom. Je to ľavostranný prítok Turčeka, meria 2,5 km a je tokom V. rádu.

## Prameň
Tečie v Kremnických vrchoch, v podcelku Flochovský chrbát, pramení severne od obce Krahule v lokalite Zruby, v nadmorskej výške približne 920 m n. m. 

## Opis toku
Od prameňa tečie najprv na krátkom úseku na sever, potom sa stáča severoseverovýchodným smerom a sprava priberá prítok z lokality Predné diely. Odtiaľ už pokračuje smerom na sever, z ľavej strany priberá prítok z južného svahu Mesiačkového vrchu (976,3 m n. m.) a sprava Krivú (0,8 km). Juhovýchodne od Horného Turčeka, v Krahulskej doline, ústi v nadmorskej výške cca 765 m n. m. do Turčeka.

## Referencie

Kategória:Potoky na Slovensku
Kategória:Povodie Turca
Kategória:Vodné toky v Kremnických vrchoch
Kategória:Vodné toky v okrese Žiar nad Hronom
Medvedí potok (prítok Flochovca)

**Medvedí potok** je potok v hornom Turci, v juhovýchodnej časti okresu Turčianske Teplice. Je to ľavostranný prítok Flochovca, meria 1,9 km a je tokom V. rádu.

## Prameň
Tečie v Kremnických vrchoch, v podcelku Flochovský chrbát, pramení na juhojuhozápadnom svahu Svrčinníka (1 312,8 m n. m.) v nadmorskej výške približne 1 130 m n. m. 

## Opis toku
Od prameňa tečie napriameným korytom juhojuhovýchodným smerom, zľava priberá krátky prítok (1 025,0 m n. m.) z južného svahu Svrčinníka a stáča sa smerom na západojuhozápad. Na dolnom toku sa napokon stáča juhozápadným smerom a v Širokej doline, v blízkosti chaty Štrich, sa v nadmorskej výške cca 928 m n. m. vlieva do Flochovca.

## Referencie

Kategória:Potoky na Slovensku
Kategória:Povodie Turca
Kategória:Vodné toky v Kremnických vrchoch
Kategória:Vodné toky v okrese Turčianske Teplice
Ludovic Giuly

**Ludovic Giuly** (* 10. júl 1976) je francúzsky futbalista, v súčasnosti pôsobí v klube AS Monaco. Hrá na pozícii útočníka, krídelníka alebo stredopoliara. 

## Kariéra v kluboch
### Začiatky
S kariérou začínal v klube Olympique Lyonnais, s ktorým nastúpil v 110 zápasoch a dal 25 gólov. V roku 1998 prestúpil do Monaka, s ktorým dosiahol významný výsledok – finále v Lige Majstrov v roku 2004. Tu odohral až 213 zápasov a dal 55 gólov.

### FC Barcelona
Po úspešnej sezóne FC Barcelona zaplatila 8,5 milióna € za jeho prestup. Barcelone pomohol získať titul v La Lige v sezóne 2004-05. S 11 gólmi bol druhým najlepším strelcom klubu, čím splnil svoj sľub, ktorý dal pred sezónou, aj keď mal zdravotné problémy zo svalmi. V sezóne 2005-06 vyhral opäť s Barcelonou ligu, triumfoval aj v Lige Majstrov, keď dal v semifinále proti AC Miláno jediný gól v dvojzápase. V sezóne 2006-07 bol stále kľúčovým hráčom Barcelony, ale nakoniec ho zo zostavy vytlačila vychádzajúca hviezda Lionel Messi a rozhodol sa odísť.  

### AS Rím
Dňa 17. júla 2007 Giuly prestúpil do AS Rím za 4,5 milióna € a podpísal ročnú zmluvu za 1,8 milióna €. V tejto sezóne dal 6 gólov v lige a patril medzi piatich najlepších strelcov Rimanov.

### Paris Saint-Germain
Od 18. júla 2008 Giuly prišiel naspäť do Francúzska do tímu Paris Saint-Germain za 2,5 milióna €. A hneď v prvej sezóne dosiahol s tímom menší úspech, keď dosiahol s tímom 6. miesto a len o horšie skóre prišiel s tímom o Európsku ligu. V druhej sezóne sa tímu moc nedarilo a skončili na 13. mieste. Avšak zo skúsenosťami Giuly, Claudem Makélélém a Grégorym Coupetom získal PSG triumf v Coupe de France, keď vo finále vyhrali nad Giulyovým bývalým tímom AS Monaco, čim si zabezpečili Európsku ligu. Po sezóne 2011-12 ukončil spoluprácu s PSG.

### AS Monaco
Dňa 8. augusta 2011 podpísal Giuly zmluvu s druholigový tímom AS Monaco, v ktorom hrával medzi rokmi 1998-2004.

## Reprezentačná kariéra
Giuly nemohol hrať za Francúzsko na Euro 2004, kvôli zranenej nohe, ktorú si zranil vo finále Ligy majstrov toho roku. Nebol nominovaný ani na MS vo futbale 2006, jeho miesto dostal Franck Ribéry. Avšak mohol ísť na majstrovstvá, lebo sa zranil Djibril Cissé, ale bol na dovolenka v Dubaji a nahradil ho Sidney Govou. 

### Reprezentačné góly

## Trofeje
### Klubové
;AS Monaco
* **[[Ligue 1|Francúzska liga]]: (1)** 1999–00
* **[[Coupe de la Ligue|Francúzsky ligový pohár]]: (1)** 2002-2003

;FC Barcelona
* **[[La Liga|Španielska liga]]: (2)** 2004–05, 2005–06
* **[[Supercopa de España|Španielsky superpohár]]: (2)** 2005, 2006
* **[[Liga majstrov UEFA]]: (1)** 2005/06

;AS Rím
* **[[Coppa Italia|Taliansky pohár]]: (1)** 2007-2008
* **[[Supercoppa Italiana|Taliansky superpohár]]: (1)** 2007

;Paris Saint-Germain
* **[[Coupe de France|Francúzsky pohár]]: (1)** 2010

### Reprezentačné
* **[[Pohár konfederácií FIFA|Pohár konfederácií]]: (1)** 2003

## Referencie

## Externé odkazy
* Ludovic-Giuly.com

Kategória:Narodenia v 1976
Kategória:Francúzski futbalisti
Kategória:Hráči FC Barcelona
Kategória:Hráči Olympique Lyonnais
Kategória:Hráči AS Rím
Kategória:Hráči Paris Saint-Germain FC
Kategória:Osobnosti z Lyonu
Samuel Eto’o

**Samuel Eto'o Fils** (* 10. marec 1981, Douala, Kamerun) je bývalý kamerunský profesionálny futbalista, ktorý hral na pozícii útočníka. Na jeho vrchole bol označovaný za jedného z najlepších útočníkov na svete, a je označovaný za jedného z najlepších afrických futbalistov v histórii, keď vyhral ocenenie Africký futbalista roka rekordných štyrikrát: v rokoch 2003, 2004, 2005 a 2010.

V drese národnej reprezentácie Kamerunu získal zlatú medailu na Olympijských hrách v roku 2000. Reprezentoval Kamerun aj na Majstrovstvách sveta v rokoch 1998 a 2002. Je historicky najlepším strelcom Afrického pohára národov.

V 10. kole La Ligy v sezóne 2008/2009 strelil v zápase proti Realu Valladolid štyri góly.

V novembri 2008 rozhovore pre francúzsky denník L'Equipe uviedol, že by rád svoju kariéru ukončil v klube Olympique de Marseille. 27. júla 2009 podpísal 5-ročnú zmluvu s talianskym klubom FC Internazionale Milano.

V septembri 2021 oznámil Samuel Eto'o svoju kandidatúru na prezidenta Kamerunskej futbalovej federácie (Fecafoot).

## Referencie


Kategória:Kamerunskí futbalisti
Kategória:Hráči Real Madrid CF
Kategória:Hráči RCD Mallorca
Kategória:Hráči FC Barcelona
Kategória:Hráči FC Internazionale Miláno
Kategória:Hráči Chelsea FC
Kategória:Hráči Everton FC
Kategória:Hráči UC Sampdoria
Kategória:Hráči Majstrovstiev sveta vo futbale 1998
Kategória:Hráči Majstrovstiev sveta vo futbale 2002
Kategória:Hráči Majstrovstiev sveta vo futbale 2010
Kategória:Olympijskí víťazi vo futbale
Politická expozitúra

**Politická expozitúra** je zvláštna administratívna jednotka (akýsi "podokres") v Rakúsku, ktorú tvorí územie podliehajúce špeciálnej expozitúre-úradu (vlastného) okresného úradu. 

V minulosti bolo takýchto území viac, dnes existuje už len politická expozitúra Gröbming v rámci okresu Liezen v spolkovej krajine Štajersko.

## Pozri aj
Bad Aussee (expozitúra)

Kategória:Štajersko
Bad Aussee (expozitúra)

**Bad Aussee** bola do  31. decembra 2011 politická expozitúra  v rakúskej spolkovej krajine Štajersko v okrese Liezen. Nachádzala sa na severozápade Štajerska, mala rozlohu 470 km² a 1. januára 2010 tu žilo 11 791 obyvateľov. Sídlom expozitúry bolo mesto Bad Aussee.

## Mestá, obce a ich časti v expozitúre Bad Aussee

* Altaussee
**Fischerndorf, Lichtersberg, Puchen, Lupitsch
* Bad Aussee (mesto)
**Anger, Eselsbach, Gallhof, Gschlößl, Lerchenreith, Obertressen, Reitern, Reith, Sarstein, Unterkainisch
* Grundlsee
**Archkogl, Bräuhof, Gößl, Mosern, Untertressen
* Bad Mitterndorf
**Krungl, Neuhofen, Obersdorf, Rödschitz, Thörl, Zauchen, Sonnenalm
* Pichl-Kainisch
**Kainisch, Pichl-Knoppen, Mühlreith, Pichl

## Externé odkazy
* Stránky politickej expozitúry Bad Aussee

Kategória:Okres Liezen
Gröbming (expozitúra)

**Gröbming** je politická expozitúra v rakúskej spolkovej krajine Štajersko v okrese Liezen. Nachádza sa na západe Štajerska, má rozlohu 952 km² a žije tu 22 384 obyvateľov (2001). Síldom expozitúry je mesto Gröbming.

## Mestá, obce a ich časti v expozitúre Gröbming

* Aich
**Assach
* Gössenberg
**Auberg, Petersberg
* Gröbming
* Großsölk
* Haus
**Birnberg, Ennsling, Gumpenberg, Lehen, Oberhaus, Oberhausberg, Ruperting, Weißenbach
* Kleinsölk
* Michaelerberg
* Mitterberg
* Niederöblarn
**Gritschenberg, Sonnberg, Straßerberg
* Öblarn
**Sonnberg
* Pichl-Preunegg
**Gleiming, Pichl, Preunegg
* Pruggern
* Ramsau am Dachstein
**Ramsau, Ramsauleiten, Schildlehen
* Rohrmoos-Untertal
**Fastenberg, Obertal, Rohrmoos, Untertal
* Sankt Martin am Grimming
**Diemlern, Oberlengdorf, Salza, Tipschern, Unterlengdorf
* Sankt Nikolai im Sölktal
* Schladming (mesto)
**Klaus

## Externé odkazy
* Stránky politickej expozitúry Gröbming

Kategória:Štajersko
Gröbming

**Gröbming** je trhová obec v Rakúsku v spolkovej krajine Štajersko, v okrese Liezen a v politickej expozitúre Gröbming. 

Má rozlohu  a žije tu 3038 obyvateľov (01. 01. 2019).

## Galéria

Katholische Pfarrkirche Mariä Himmelfahrt.jpg|Farský kostol
107 Markt Gröbming im Ennsthale Kreis Judenburg, gez. S. Kölbl - J.F.Kaiser Lithografirte Ansichten der Steiermark 1830.jpg|Gröbming, 1830


## Iné projekty

## Externé odkazy
* Oficiálna stránka
Bad Aussee

**Bad Aussee** je mesto v rakúskej spolkovej krajine Štajersko (spolková krajina), v okrese Liezen . 

Má rozlohu  a žije tu 4 883 obyvateľov (2011).

## Osobnosti mesta
* Herbert von Karajan (* 1908 - † 1989), dirigent
* Klaus-Maria Brandauer (* 1944), herec

## Partnerské mestá
 Plaisir, Francúzsko, 1981

## Iné projekty

## Externé odkazy
* Oficiálna stránka

Kategória:Mestá v Rakúsku
Kategória:Obce okresu Liezen
Hathor

thumb|Hathor
**Hathor** () alebo **Hathór** () je bohyňa starovekého Egypta, pôvodne zosobnenie Mliečnej cesty, ktorú si Egypťania predstavovali ako mlieko vytekajúce z vemena nebeskej kravy. Hathor je jednou z najstarších bohýň Egypta. Dôkazy o jej kulte máme už z preddynastickej doby a s určitosťou vieme, že bola uctievaná za 2. dynastie. Meno bohyne má odkazovať na jej úlohu ako Mliečnej cesty ohraničovať nebeskú klenbu, teda sféru boha Hora. Hathor bola pôvodne považovaná za dcéru boha Ré.

Iné označenie pre Hathor, ktoré sa rovnako používalo po celých 3000 rokov jej existencie, bolo **Mehturt** (prípadne Mehurt, Mehet-Weret alebo Mehet-uret), čiže Veľká potopa, opäť odkaz na jej podobu ako Mliečna cesta, ktorá sa považovala za akýsi Níl na oblohe, nebeský kanál, ktorým sa plavilo každý deň po oblohe slnko. Z týchto príčin Hathor ako Mehturt zodpovedala za každoročné záplavy na Níle a bola tiež spájaná s nadchádzajúcim pôrodom (pretože krátko pred pôrodom dôjde k úniku plodovej vody, ktorá je symbolicky tiež potopou).

Egypťania si Hathor ctili, snáď pre jej spojitosť s vodou, ako ochrankyňu v púštnych oblastiach (jej chrám stál napríklad v púštnej ťažobnej oblasti Serabit el-Chadim na Sinaji).

Podľa niektorých egyptológov bola bohyňa spájaná aj s umelým svetlom, čo by dokazovalo zobrazenie niečoho podobného elektrickému svetlu v Hathorinom chráme v Dendere. Iní tento nález považujú skôr za zobrazenie lotosového kvetu s hadom zvinutým v jeho vnútri.

## Iné projekty

Kategória:Egyptské bohyne
San

**San** môže byť:

* písmeno gréckej abecedy, pozri San (grécke písmeno)
* rieka v juhovýchodnom Poľsku, pozri San (rieka)
* rieka v Kambodži, pozri Sé San
* mesto v Mali, pozri San (mesto)
* Krováci
Formula 1 v roku 2006

**Sezóna 2006** bola 57. ročníkom majstrovstiev sveta jazdcov a 49. ročníkom šampionátu konštruktérov Formuly 1. Kalendár obsahoval 18 veľkých cien. Sezóna začala Veľkou cenou Bahrajnu 12. marca, a skončila sa Veľkou cenou Brazílie 22. októbra 2006.

Medzi jazdcami obhájil minuloročné prvenstvo Španiel Fernando Alonso jazdiaci za Renault F1, o 13 bodov pred odchádzajúcim Michaelom Schumacherom. Renault zvíťazil takisto medzi konštruktérmi s náskokom 5 bodov pred tímom Ferrari. Pre Renault to je posledný titul do aktuálnej sezóny.

Sezóna sa niesla v znamení súbojov medzi Alonsom a Schumacherom, ktorí vyhrali po sedem pretekov. Renault a Ferrari zvíťazil vo všetkých pretekoch, okrem Veľkej ceny Maďarska kde zvíťazila Honda.

## Zloženie tímov

## Kalendár

## Výsledky a umiestnenie

### Výsledky veľkých cien

### Bodovací systém
Body sa udeľovali prvým ôsmim najlepšie klasifikovaných jazdcov. Body sa udeľujú za každé preteky podľa nasledujúceho systému:

### Majstrovstvá sveta jazdcov

### Majstrovstvá sveta konštruktérov

## Referencie


2006
Kategória:Šport v 2006
Expozitúra

**Expozitúra** (z ; a ) môže byť:
*všeobecne: miestne zastúpenie nejakej inštitúcie, najmä úradu, alebo podniku, pobočka, pobočný závod, filiálka
*v cirkvi: časť farnosti s vlastným kostolom, cintorínom, matrikou, spravovaná kaplánom; synonymum: kurácia, pozri expozitúra (cirkev)

## Pozri aj
*politická expozitúra
Bridgestone

**Bridgestone Corporation** resp. **Kabushiki Kaisha Bridgestone** (; transkripcia: *Kabušiki gaiša Buridžisuton*; ) je japonský gumárenský konglomerát, ktorý založil v roku 1931 Šodžiro Išibaši () v meste Kurume v prefektúre Fukuoka v Japonsku. Meno Bridgestone pochádza z doslovného prekladu a transpozície *išibaši*, čo znamená v japončine „kamenný most“. 

V súčasnosti (2012) má Bridgestone najväčší podiel na celosvetovom trhu výrobcov pneumatík (v roku 2012 činil 15,3 %, naproti tomu Michelin 14,0 % a Goodyear 10,1%). Pneumatiky tvoria až 85 % produkcie spoločnosti, k ostatným výrobkom patria rôzne gumárenské produkty pre priemysel a stavebníctvo (antivibračné a zvukovoizolačné materiály, polyuretánová pena, hadice, tesnenia a pod.).

## Referencie

## Externé odkazy
* Oficiálne stránky 
* Oficiálne stránky 

Kategória:Výrobcovia pneumatík
Kategória:Podniky obchodované na Tokijskej burze
Kľušovská Zábava

**Kľušovská Zábava** je miestna časť obce Kľušov v okrese Bardejov, Prešovský kraj, vzdialenosť od centra Bardejova cca .

Nachádza sa v smere na Prešov. Strategický uzol s cestami do obcí Šiba, Hertník a v druhom smere Richvald, Hervartov. V miestnej časti je približne 40 domov s cca 160 obyvateľmi. 

Kategória:Miestne časti na Slovensku
Kategória:Kľušov
Immortal

**Immortal** je blackmetalová skupina z Nórska. Bola založená v roku 1989, Olvem Eikemom a Haraldom Nævdalom. V marci 2015 Abbath oznámil že skupina sa rozpadne a založí novú skupinu pod svojim pseudonymom. Napriek tomu v auguste 2015, Demonaz a Horgh prehlásili že kapela nikdy neskončí" a bude pokračovať aj naďalej, avšak bez Abbatha. V máji 2016, Demonaz oznámil že bude novým spevákom skupiny.

## Začiatky

Začiatky kapely siahajú až ku ich prvej kapele Old Funeral založenej v roku 1988, ktorej členmi boli Abbath Doom Occulta (Olve Eikemo) a Demonaz Doom Occulta (Harald Nævdal). Abbath bol tiež členom kapely Amputation, s ktorou vydal dve demá pred sformovaním Immortal.

## Zostava
### Súčasná zostava

* Demonaz Doom Occulta (Harald Nævdal) – gitara, texty, spev (1989 – 2003, 2006 – 2015, 2015 – súč.)
* Horgh (Reidar Horghagen) – bicie (1996 – 2003, 2006 – 2015, 2015 – súč.)

### Bývalí členovia
* Abbath Doom Occulta (Olve Eikemo) – spev, basgitara, gitara, klávesy, bicie (1989 – 2003, 2006 – 2015)

* Iscariah (Stian Smørholm) – basgitara (1999 – 2002)

* Apollyon (Ole Jørgen Moe) – basgitara (2006 – 2015)
* Saroth (Yngve Liljebäck) – basgitara (live, 2002 – 2003)
* Ares – basgitara (live, 1998)
* Hellhammer (Jan Axel Blomberg) – bicie (live, 1995)
* Grim (Erik Brødreskift) – bicie (live, 1993 – 1994)
* Kolgrim – bicie (demo, 1992)
* Jörn Tonsberg – gitara (demo, 1989 – 1991)

## Diskografia
### LP
* *[[Diabolical Fullmoon Mysticism]]* (1992)
* *[[Pure Holocaust]]* (1993)
* *[[Battles in the North]]* (1995)
* *[[Blizzard Beasts]]* (1997)
* *[[At the Heart of Winter]]* (1999)
* *[[Damned in Black]]* (2000)
* *[[Sons of Northern Darkness]]* (2002)
* *[[All Shall Fall]]* (2009)
* *[[Northern Chaos Gods]]* (2018)

### EP
* *[[Immortal (EP)|Immortal]]* (1991)

### Demá
* *[[The Northern Upins Death]]* (1990)
* *[[Suffocate (demo)|Promo '91 / Suffocate]]* (1991)

### Iné
* *[[Masters of Nebulah Frost]]* – VHS (1995)
* *[[True Kings of Norway]]* – split s Emperor, Dimmu Borgir a Ancient (2000)
* ''Live at BB Kings Club New York 2003 – DVD (2005)

## Iné projekty

## Externé odkazy
* oficiálna stránka

Kategória:Nórske blackmetalové hudobné skupiny
Kategória:Hudobné skupiny z 1990
Jozef Wesserle

**Jozef Wesserle** (iný zápis: **Josef Wesserle**; ; * 12. marec 1781, Nitrianske Pravno† 1838, Pešť) bol uhorský historik, numizmatik a univerzitný profesor.

## Život
Narodil sa v rodine Jána Vesserle a jeho manželky Márie. Vzdelanie získal na školách v Nitrianskom Pravne, Prievidzi, Tate a Stoličnom Belehrade. Filozofiu študoval vo Vacove a štúdiá ukončil na univerzite v Pešti, kde študoval filozofiu a právo.

Neskôr pôsobil v Diakovári ako profesor filozofie, histórie, maďarčiny a literatúry. Od roku 1810 bol riadnym profesorom na Kráľovskej akadémii v Košiciach, v rokoch 18131816 pôsobil v Bratislave a od roku 1817 bol riadnym profesorom na katedre numizmatiky a archeológie na univerzite v Pešti. Od roku 1822 bol dekanom filozofickej fakulty v Pešti.

Zaoberal sa zbieraním rímskych, gréckych a uhorských mincí.

## Dielo
* *Tabulae nummorum Hungaricorum – Hátrahagyott érmészeti táblái.* Pešť, Athenaeum Nyomdájában, 1873, 1911.

## Zdroj
* Jozef Wesserle 

## Externé odkazy
* Záznam o narodení a krste v matrike; pokrstený ako Josephus Vesserle

Kategória:Narodenia v 1781
Kategória:Úmrtia v 1838
Kategória:Maďarskí pedagógovia
Kategória:Slovenskí pedagógovia
Kategória:Maďarskí historici
Kategória:Slovenskí historici
Kategória:Osobnosti z Nitrianskeho Pravna
Kategória:Numizmatika
Limburčina

**Limburčina** je skupina germánskych nárečí, resp. podľa niektorých názorov samostatný germánsky jazyk, používaná/používaný v Holandsku, Belgicku a v časti Nemecka, predovšetkým v hraničnej oblasti týchto troch štátov. V Holandsku má štatút regionálneho jazyka a je pod ochranou podľa kapitoly 2 *Európskej charty regionálnych a menšinových jazykov*. 

## Slovníček
* Kto – *Wae* 
* Koho/Komu – *Waem* 
* Kto je to? – *Wae is det?*
* Čo? – *Waat?*
* Čo sa tu dá vidieť? – *Wat is hiej te zeen?*
* Aký je to hotel? – *Wat veur saort hotel is det?*
* Kde? – *Wo?*
* Kde je toaleta? – *Wo is de WC?/Wo is 't toilet?*
* Kam idete? – *Wo gaontj geer haer?*
* Odkiaľ ste? – *Wo kömp geer vanaaf?*
* Ako? – *Wie?*
* Ako ďaleko je to? – *Wie wied is det?*
* Ako dlho to trvá? – *Wie lank doertj det?*
* Ako dlho trvá cesta? – *Wie lank doertj de rèès?*
* Koľko? – *Wie väöl?*
* Koľko to stojí? – *Wie väöl kömp dit?*
* Koľko je hodín? – *Wie laat is 't?*
* Ktorý?/Ktoré? – *Wèlk?/wèlke?*
* Ktorý pohár je môj? – *Wèlk glaas is veur mich?*
* Kedy? – *Wen*?
* Kedy odchádzate? – *Wen vertrèkse?*
* Prečo? – *Wróm*?
* Mohli by ste mi… – *Kinse mich…*
* Mohli by ste mi, prosím, pomôcť? – *Kinse mich hèlpe estebleef?*
* Mohli by ste mi to ukázať? – *Kinse mich det wieze?*
* Mohli by ste, prosím, ísť so mnou? – *Kinse mit mich mitgaon estebleef?*
* Mohli by ste… – *Wilse/wiltj geer…*
* Mohli by ste mi, prosím, rezervovať lístky? – *Wilse veur mich estebleef kaertjes rizzervere?*
* Neviete/Nepoznáte… – *Witse…*
* Neviete mi poradiť nejaký iný hotel? – *Wilse mesjiens 'n anger hotel?
* Máte… – *Höbse…*
* Máte pre mňa… – *Höbse veur mich…*
* Môžete mi ponúknuť nejaké bezmäsité jedlo? – *Höbse mesjiens 'n gerech zónger vleis?*
* Prosím si… – *Ich wil gaer…*
* Prosím si kilo jabĺk. – *Ich wil gaer 'ne kilo eppel.''

Kategória:Západogermánske jazyky
Kategória:Holandčina
Kategória:Jazyky v Belgicku
Commander

**Commander** môže byť:
* veliteľ po anglicky
* dôstojnícka hodnosť medzi poručíkom a kapitánom v britskom alebo americkom vojenskom námorníctve, pozri Dôstojník
* policajný veliteľ jedného mestského obvodu v Londýne
* všeobecné označenie pre súborový manažér v informatike (podľa Norton Commander a jeho klonov)
* anglické označenie motýľa *Limenitis procris* 
* singel Kelly Rowland a Davida Guettu, pozri „Commander (singel)“
Eriwan

**Eriwan** je opereta, ktorú zložil Oskar Nedbal. Premiéra sa konala 29. novembra 1918 vo Wiener Kömödienhaus. Libreto napísal F. Dörmann. Pre dej operety sú charakteristické ľudové scény, čo bol pre Nedbala veľmi vhodný námet. Opereta vo Viedni slávila úspech, ale do zahraničia neprenikla.

## Obsah

### I. dejstvo
Irene je dcéra kniežaťa Jermolina a v dievčenskom penzionáte sníva o šťastí. Otec ju chce vydať za princa Gogiho. Ten sa tajne vkradne do penzionátu, aby si prehliadol svoju nastávajúcu, tam však stretne jej kamarátku Nelli, ktorá sa začne vydávať za Irenu. Irena sa zahľadí do Eriwana, syna zosadeného panovníka, v ktorom spoznáva svoj ideál. Jej otec však trvá na svojom rozhodnutí.

### II. dejstvo
Pripravuje sa teda svadba, napriek Ireninej nevôli. Ani ženích Gorgi nie je nadšený, oveľa viac sa mu páči Nelli. Eriwan využíva ľudovú slávnosť na podnietenie vzbury. Rozvášnený ľud vtrhne do Jeronimovho paláca. Vyhlasuje sa sloboda.

### III. dejstvo
V dôsledku prevratu už Eriwanovi a Nelli nič nestojí v ceste a aj Gorgi si môže pokojne vziať Nelli.

Kategória:Hudobné kompozície Oskara Nedbala
Kategória:Operety
Zoetermeer

**Zoetermeer** je mesto na západe Holandska v provincii Južný Holland. Počet obyvateľov mesta je 118&nbsp;095 (údaj z 2007). 

## Iné projekty

## Externé odkazy
* Oficiálna webstránka mesta

Kategória:Mestá v Holandsku
Chemenu

thumb|Čierny obelisk faraóna Nektanaba II. z Thovtovho chrámu v Chmúneve
**Chemenu** (iné egypt. názvy: **Chmún, Chmúnev**, ), neskôr aj ,  alebo , , bolo staroegyptské mesto na okraji dnešného sídla Al-Ašmúnín/Al-Ašmúnajn (egyptská výslovnosť: El-Ešmúnén/El-Ešmunén/El-Ašmúnejn) v guvernoráte Al-Minjá. Názov súčasnej lokality je odvodný z koptského názvu, ktorý pochádza z pôvodnej staroegyptskej formy. Jeho meno Chemenu v staroegyptčine znamená „Mesto osmora“ a vzťahuje sa k Ogdoade, osem prvotných stvoriteľských božstiev, uctievaných v tomto meste.

## Dejiny
Chemenu bolo hlavným mestom Hermopoliského nomu (15. kraj Horného Egypta) v oblasti známej ako Heptanomis (Sedemnomie, zodpovedalo akémusi Strednému Egyptu). Chmemenu sa teda nachádzalo na pomedzí Horného a Dolného Egypta a ako hraničné mesto medzi dvoma oblasťami bolo významným strediskom, ktoré prekonal iba Veset (Téby). Južne od mesta stála Heromopoliská pevnosť (, Strabón xvii. p. 813), kde sa vyberali poplatky od člnov plaviacich sa dole po Níle. Jaskyne v Beni Hasan na druhom brehu Nílu, neďaleko Antinopolis, slúžili obyvateľom Chemenu ako pohrebisko. Hoci takto mesto a jeho nekropolu oddeľovala rieka, bolo jednoduchšie prepravovať mŕtvych po vode, ako ich nosiť po suchej zemi. Hlavným lokálnym božstvom popri Ogdoade bol Thovt (Džehuti) – boh pisárov a múdrosti, ktorého stotožňovali Gréci s Hermom (preto grécky názov Hermopolis). Okrem neho bol v Chemenu uctievaný ešte Tyfón zobrazovaný ako hroch, na ktorom sedel sokol bojujúci s hadom.

Chemenu sa podarilo vyhnúť sa zničujúcim bojom, ktoré postihli Heptanomidu v neskorom faraónskom období a počas správy Rimanmi. Toľko šťastia ale nemal po dobytí krajiny moslimskými dobyvateľmi, kedy boli mnohé z jeho kameňov použité na nové stavby alebo ako zdroj vápna.

Mesto je stále titulárnou diecézou v rímskokatolíckej cirkvi a v Etiópskej ortodoxnej cirkvi.

Kategória:Zaniknuté sídla v Egypte
Travelcard

thumb|Travelcard zóny 1 až 6.

**Travelcard** je papierový cestovný lístok používaný v mestskej hromadnej doprave v oblasti Veľkého Londýna. Travelcards majú rôznu dobu platnosti, od jedného dňa až do doby jedného roku. Tieto lístky je možné zakúpiť v predajniach Transport for London, v automatoch na staniciach metra a v predajniach National Rail.

Travelcards je možné použiť:
* na linkách London Underground
* na Docklands Light Railway
* na autobusových linkách London Buses
* na električkových linkách Tramlink
* na vlakových spojoch National Rail

## Platnosť
300px|thumb|Travelcard s platnosťou jeden deň.
300px|thumb|Travelcard s platnosťou jeden týždeň.

### Časová platnosť
Travelcard sa vydáva s platnosťou jeden, tri alebo seden dní alebo potom na dobu od jedného mesiaca do jedného roku. Je platná vždy do 4:30 hod. nasledujúceho dňa po poslednom dni platnosti. 

Jednodenné a trojdenné lístky existujú v dvoch variantoch – vo variante pre dopravnú špičku („peak“) a mimo dopravnú špičku („off-peak“). Druhý variant umožňuje cestujúcim cestovať iba mimo dopravnú špičku, teda po 9:30 hod., Počas víkendov a sviatkov však toto obmedzenie neplatí. Držitelia prvého variantu môžu cestovať v ľubovoľný čas. 

Cestovné lístky s platnosťou týždeň a dlhšou môžu byť použité bez obmedzenia dennej doby, vrátane dopravnej špičky. Pre lístky s platnosťou jeden mesiac a dlhšou je potrebná registrácia a vydanie preukazu s fotografiou (tzv. „Photocard“). Takýto cestovný lístok je neprenosný. 

### Zonálna platnosť
Veľký Londýn je rozdelený celkom na šesť tarifných zón (tzv. „Travelcard Zones“).  Prvá zóna pokrýva centrum mesta, pričom šiesta zóna je už na vonkajších hraniciach Veľkého Londýna.

Travelcards je možné zakúpiť vo rôznych zonálnych kombináciách. V tom prípade cestovný lístok platí nasledovne:
* na linkách metra, DLR a vlakoch National Rail platí lístok iba v zónach, na ktoré bol zakúpený
* na autobusových linkách platí lístok v rámci celého Veľkého Londýna bez ohľadu na to, na ktorú zónu bol zakúpený
* na spojoch Tramlink je možné používať iba lístky zakúpené na zóny 3, 4, 5 a 6

Existujúce kombinácie zón, na ktoré je možné zakúpiť časový cestovný lístok sa nachádzajú na internetových stránkach Transport for London. 

## Pozri aj
* Oyster Card

Kategória:Doprava v Londýne
Správca súborov

**Správca súborov** (alebo *Súborový manažér*) je program, ktorého hlavnou úlohou je zjednodušenie práce s počítačovými súbormi a adresármi: najmä prehliadanie, vykonávanie, kopírovanie, mazanie.

Príklady:

* Midnight Commander - Linux
* Dos Navigator – DOS/Linux 
* Norton Commander – DOS 
* Volkov Commander – DOS 
* FAR Manager – Windows
* Total Commander – Windows 
* Tux Commander – Linux
* Krusader – Linux
* BeeSoftCommander – Linux

Kategória:Súborové manažéry
Alkmaar

**Alkmaar** je mesto v Holandsku, ktoré má rozlohu  a žije tu 94 216 obyvateľov (k 1. 1. 2007). Nachádza sa na západe krajiny v provincii Severný Holland. 
Prvé zmienky o meste pochádzajú z 10. storočia.

K populárnym turistickým atrakciám v meste patrí trh syrov, ktorý je jedným zo štyroch tradičných holandských trhov syrov. V meste sídli futbalový klub AZ Alkmaar. 

## Osobnosti mesta
* Cornelius Drebbel (* 1572 – † 1633), holandský mechanik, alchymista a vynálezca prvej ovládateľnej ponorky

## Partnerské mestá
*   Bath, Veľká Británia
*  Bergamo, Taliansko
*  Darmstadt, Nemecko
*  Tata, Maďarsko
*  Troyes, Francúzsko

## Iné projekty


Kategória:Mestá v Holandsku
Montfort (Limbursko)

**Montfort** () je mesto na západe Holandska v provincii Limburg. Žije tu 3&nbsp;195 obyvateľov (údaj z roku 2007). 

Založený bol okolo roku 900. Mestské práva dostal v roku 1271, preto tu mohol byť vybudovaný hrad.

V&nbsp;Montforte sa hovorí nárečím limburčiny.

## Iné projekty

## Externé odkazy
* Oficiálna stránka 

Kategória:Mestá v Holandsku
Zwolle

**Zwolle** je mesto v Holandsku. Je to hlavné mesto provincie Overijssel. Zwolle má viac ako 100 tisíc obyvateľov. Nachádza sa 121 km severovýchodne od Amsterdamu.

## História
28. novembra 1944 pri útoku na železničnú stanicu v Zwolle protilietadlová obrana ťažko poškodila lietadlo Spitfire slovenského pilota v službách RAF, Otta Smika. Pri pokuse o pristátie Smik havaroval a zahynul. V meste ho dodnes pripomína ulica Otto Smikstraat – Ulica Otta Smika.

## Osobnosti mesta
* Thomas Joannes Stieltjes (* 1856 - † 1894), matematik
* Yuri Landman (* 1973), skladateľ experimentálnej hudby a tvorca experimentálnych hudobných nástrojov 
* Peter Wessels (* 1978), tenista

## Partnerská mestá
*  Lünen, Nemecko, 1963

## Iné projekty

Kategória:Mestá v Holandsku
Kategória:Hanza
Kategória:Overijssel
Slnečnica (rod rastlín)

**Slnečnica** (lat. *Helianthus* Linné) je rod rastlín z čeľade astrovité. Zahŕňa približne 70 druhov a viacero poddruhov pochádzajúcich zo Severnej Ameriky. 

Z nich najmä slnečnica ročná (*H. annuus*) a slnečnica hľuznatá (*H. tuberosus*) sa pestujú na celom svete ako kultúrne plodiny. 

## Opis
Je citlivá na svetlo a teplo. Sfarbenie okvetných lístkov je svetlo žlté. Listy sú svetlo až tmavo zelenej farby, má prenikavú vôňu. Stavbu tela tvorí koreň, stonka, listy a tou najpozoruhodnejšou a najkrajšou časťou je žiarivý žltý kvet, ktorý po dozretí prináša plody.

## Referencie

## Iné projekty

Kategória:Astrovité
Kategória:Trvalé rastliny
Kategória:Plodiny
Kategória:Astrovaté
Slnečnica hľuznatá

náhľad|Hľuza
**Slnečnica hľuznatá** (lat. *Helianthus tuberosus*; iné názvy pozri nižšie) je viacročná rastlina z rodu slnečnica z čeľade astrovité.

## Názvy
Slovenské názvy tohto druhu sú: **slnečnica hľuznatá**, **topinambur**, **topinambur hľuznatý**; staršie: **slnečnica topinambur**, **topinambúr**, **čičavka**; zastarano: **slnečník bulvatý**, **slnečnica - čičovka**, **slunečník cicovka**, **zemské jablko**, **čičo(v)ka**, **číčovka**, **krumpla** (**krumpľa**), [bohemizmus] **brambor**; ľudovo: **jeruzalemská artičoka** [alebo **jeruzalemský artičok**], **jeruzalemský zemiak**, **židovský zemiak**, **sladký zemiak**, **cukrový zemiak**; ľudovo staršie: **kravský zemiak**, **zemská hruška**, **cicovka**, **čičóka**, **čučóka**, **vlaská repa** (resp. **vlašská repa**), **nemecká vlaská repa**, **nemecká repa**.

Synonymá vedeckého názvu *Helianthus tuberosus* sú napr. *Helianthus tomentosus*, *Helianthus esculentus* a *Helianthus subcanescens*.

## Výskyt
Pochádza zo Severnej Ameriky, ale pestuje sa aj v Európe od 16. storočia ako okrasná rastlina a neskôr ako úžitková plodina. Od 18. storočia jej pestovanie vytlačili zemiaky.

## Hľuza
Slnečnica hľuznatá sa vyznačuje hľuzovitým podzemkom, ktorý sa pod názvom **topinambur** (alebo **jeruzalemský/židovský/sladký/cukrový/kravský zemiak**, **jeruzalemská artičoka** - porov. vyššie uvedené názvy rastliny) používa za surova alebo po kuchynskej úprave ako potravina. Používa sa aj ako diétna potravina pri reumatizme, opuchoch a vďaka vysokému obsahu inulínu (až 8 %) ako podporný prostriedok pri cukrovke.

U ľudí s nízkou znášanlivosťou voči inulínu však môže spôsobovať nadmernú plynatosť.

## Referencie

## Pozri aj
* Slnečnica

## Iné projekty

## Zdroj
* Helianthus tuberosus 

Kategória:Astrovaté
Kategória:Flóra na Slovensku
Kategória:Koreňová zelenina
Dr. Martens

**Dr. Martens** je značka obuvi.

## História
Armádny doktor Klaus Maertens z Bavorska si v roku 1945 pri lyžovaní poranil členok. Keďže mu počas liečby nevyhovovala štandardná armádna obuv, zaoberal sa návrhom topánky z mäkkej kože a podrážkou so vzduchovým vankúšikom, ktorá by držala členok pevne a umožnila tak zranenému chodiť. V roku 1947 založil v Seeshaupte spolu s Dr. Herbertom Funckom výrobu topánok  s použitím vojnových prebytkov gumy od Luftwaffe.

V roku 1959 kúpila patentové práva britská obuvnícka firma R. Griggs Group Ltd., ktorá zmenila názov z Dr. Maertens na Dr. Martens, a v  1. apríla 1960 vyrobila prvé topánky vzor 1460. V roku 2003 bola výroba presunutá do Číny a Thajska. V roku 2004 bola obnovená výroba v UK, ale len pre vybrané modely radu Vintage (tieto topánky nájdete v obchodoch pod označením "Made in England" ).

## Kult

"Martensky" sa zo štandardnej pracovnej obuvy v Anglicku pretvorili na subkultúrny poznávací prvok. Prvotne boli charakteristickým prvkom pre hnutie skinheads, ktoré vzišlo z robotníckej triedy a pôvodne nemalo žiadne vyhrotené rasistické tendencie, naopak hnutie pôsobilo do istej miery multikultúrne, nakoľko časť základne tvorili prisťahovalci z Jamajky.  Neskôr sú spojené najmä s rockovou hudbou, vďaka tomu že na ne nedajú dopustiť takí velikáni, ako Paul McCartney, Elton John, Madonna, Rolling Stones, Bee Gees, Jethro Tull, Depeche Mode, Red Hot Chilli Peppers a ďalší. Ich používanie je tiež často vídať v štýle SKA. V roku 1999 bola o histórii a vplyve tejto značky na anglickú kultúru napísaná kniha. Dnes je možné na internete zhliadnuť množstvo dokumentov zaoberajúcich sa týmito topánkami. Rovnako ako si každý Američan pamätá, kde bol a čo robil, keď zastrelili J. F. Kennedyho, vie každý Angličan, kedy a kde si kúpil svoje prvé martensky.

Sú kombináciou prvotriednej kvality, perfektnej práce výhradne anglických obuvníkov (už neplatí, viď časť História) a popularity, ktorá z nich urobila u niektorých generácií takzvané

"EVER LASTING SHOES" večné topánky

Originálna idea doktora - lyžiara, prešla dlhým vývojom od povojnového Bavorska k legende, ale tak už to býva, že dobrý nápad ocenia milióny ľudí na celom svete.

## Iné projekty

## Externé odkazy
* http://www.drmartens.com/
Emiliano Zapata

**Emiliano Zapata** (* 8. august 1879 - † 10. apríl, 1919) bol vedúcou osobnosťou mexickej revolúcie, ktorá vypukla v roku 1910 a bola namierená proti diktátorovi Porfiriovi Diázovi. Zapata založil a organizoval dôležitú revolučnú silu, Liberačnú armádu juhu.

## Iné projekty

Kategória:Narodenia v 1879
Kategória:Úmrtia v 1919
Kategória:Revolucionári
Kategória:Anarchisti
Kategória:Mexickí generáli
Choya (department)

Department **Choya** leží na juhozápade provincie Santiago del Estero na severozápade Argentíny a je jedným z 27 departmentov provincie.

Na severe hraničí s departmentom Guasayán, na východe s departmentmi Ojo de Agua, Silipica a Loreto, na juhu s provinciou Córdoba a na západe s provinciou Catamarca.

## Obce
* Choya 
* Frías
* Laprida 
* Tapso
* Villa La Punta

Kategória:Departmenty v Argentíne
Vodný slalom

thumb|Pretekár pri prechádzaní jednej z bránok

**Vodný slalom** je vodný šport na divokej vode, v ktorom sa pretekári v kanoe či v kajaku snažia čo najrýchlejšie a bez chýb prejsť sériu bránok. Je to jeden z dvoch športov využívajúci kanoe či kajak na letných olympijských hrách (tým druhým je rýchlostná kanoistika). Na olympijských hrách sa slalom prvýkrát objavil v roku 1972, druhýkrát až o 20 rokov neskôr v roku 1992.

Bránky vo vodnom slalome sú vlastne dve zvislo visiace tyče, upevnené na drôte, ktorý visí nad dráhou. Bránky su buď červené alebo zelené, podľa toho či sa ide s alebo proti prúdu. Zvyčajne býva na trati 18 až 25 bránok. Pretekár musí prejsť bránkami v určitom poradí a bez dotyku. Dotyk sa trestá 2 trestnými sekundami, neprejdenie bránky, prejdenie v zlom poradí či prejdenie bránky opačne sa trestá v súlade s pravidlami 50 trestnými sekundami.

## Iné projekty

## Externé odkazy
* Vodný slalom na oficiálnej stránke ICF - Medzinárodnej kanoistickej federácie (anglicky) 
* Pravidlá vodného slalomu na stránke ICF (anglicky)

## Zdroje
* 


Kategória:Kanoistika
Kategória:Olympijské športy
Cydonia Mensae

right|thumb|Pohľad na časť oblasti s tvárou
[right|thumb|Porovnanie snímok zo sondy Viking s modernou snímkou zo sondy [Mars Global Surveyor]]

**Cydonia Mensae** je názov jednej z pomenovaných oblastí na planéte Mars. Leží na sever od rovníka v prechodnej zóne medzi južnými vysočinami (pologuli s vyššou topografiou, silne posiatou krátermi) a severnými nížinami (relatívne plochou oblasťou nížin na severe) v oblasti Acidalia Planitia. Cydonia je pokrytá početnými vrcholmi a v dávnej minulosti mohla touto oblasťou prechádzať pobrežná zóna, pokiaľ severné nížiny v minulosti vyplňoval oceán. Nachádza sa tu aj veľmi známa *„Tvár na Marse“*, skalný útvar na nekvalitných fotografiách vzdialene pripomínajúci ľudskú tvár.

## Tvár na Marse
Jeden z cydoníjskych vrcholkov, situovaný 40°45' severnej šírky a 9°26' západnej dĺžky, na fotografii vytvorenej Vikingom 1 25. júla 1976 vzdialene pripomína ľudskú tvár. Tato fotografia bola dlho zdrojom kontroverzných a konšpiračných teórií týkajúcich sa možných známok inteligentného života na Marse. K Marsu sa po Vikingoch skoro 20 rokov nedostala úspešne žiadna sonda, a tak až od roku 1998 sú robené novšie snímky s lepším rozlíšením prostredníctvom sond Mars Global Surveyor, Mars Odyssey, Mars Express a Mars Reconnaissance Orbiter, ktoré oblasť dôkladne mapujú. Nové snímky potvrdili domnienky geológov, že v prípade „Tváre na Marse“ ide iba o erodovaný skalný masív.

Niektorí ľudia, ako napríklad Richard C. Hoagland, stále veria, že ide o dôkaz dlho stratenej marťanskej civilizácie, spolu s inými miestnymi útvarmi. V oblasti Cydonia sa totiž okrem „Tváre“ nachádzajú skaly podobné pyramídam či pripomínajúce ľudskú lebku. Richard C. Hoagland taktiež verí, že sa mu podarilo objaviť pozostatky mesta pochovaného pod ľadom v Cydonii.

## Referencie

## Externé odkazy
### Astronómia
* Snímky Cydonie vo vysokom rozlíšení, Mars Express
* Astronomický obrázek dne 25-9-06, zobrazenie pohľadu na Tvár na Marse, Mars Express
* Astronomický obrázek dne 26-9-06, pohľad na Cydoniu (vrátane tváre na Marse)
* Diskusia MOC a "Tvár na Marse", Malin Space Science Systems (tiež Tvár na Marse)
* ''Cydonia Mensae'' na Google Mars

### Tvár na Marse ako artefakt
* The Enterprise Mission, oficiálne stránky Richarda C. Hoaglanda
* ''The Hidden Records'' , oficiálne stránky knihy Wayne Herschela
* Face on Mars, vstup do *Skeptikovho slovníku*
* [Správna pozícia tváre na Marse na Geody, smerujúca na [NASA World Wind]]

Kategória:Areografia
Balázs Borbély

**Balázs Borbély** (* 2. október 1979) je slovenský futbalista. V súčasnosti je hráčom cyperského klubu AEL Limassol. Balázs je schopný hrať na poste obrancu i štítového záložníka. Väčšinu svojej kariéry pôsobil v klube Artmedia Petržalka.

## Kariéra
S futbalom začínal v DAC Dunajská Streda, kde si ho v roku 2000 vyhliadla Petržalka. V drese Artmedie dosiahol o päť rokov neskôr najväčší úspech kariéry, keď klub doviedol ako kapitán až do skupinovej fázy Champions League. V tom istom roku odišiel do nemeckého 1. FC Kaiserslautern, kde sa však kvôli zraneniam a nezhodám s trénerom nedokázal presadiť a tak sa vrátil do Petržalky. 22. decembra 2007 podpísal zmluvu s rumunským klubom Politechnika Temešvár.

## Externé odkazy
* Balázs Borbély na national-football-teams.com

Kategória:Slovenskí futbalisti
Kategória:Osobnosti z Dunajskej Stredy
Kategória:Hráči FK DAC 1904 Dunajská Streda
Kategória:Hráči FC Petržalka 1898
Kategória:Hráči 1. FC Kaiserslautern
Kategória:Hráči FC Politehnica Timișoara
Kategória:Hráči AEL Limassol
Atum

thumb|Atum
**Atum** alebo **Tem** alebo **Temu** alebo **Tum** alebo **Atem** je jedným z najstarších uctievaných bohov starovekého Egypta. Jeho kult mal stredisko v meste On (Heliopolis). Atum bol pôvodne spájaný so zemou, ale neskôr sa jeho uctievanie sústredilo na slnko pohybujúce sa po oblohe. Ešte neskôr bol vnímaný v dvoch rôznych podobách – ako samostatné božstvo **Nefertum** (doslova Mladý Atum), ktoré predstavovalo vychádzajúce slnko, a ako samotný Atum, predstavujúci zapadajúce slnko.

## Podoba
Atum bol zobrazovaný ako muž usadený na tróne, zriedkavejšie stojaci, ktorý má na hlave spojenú korunu Horného a Dolného Egypta. Po rozlíšení Atuma a Nefertuma býval Atum spodobňovaný ako starý muž v protiklade k Nefertumovi zobrazovanému ako dieťa. Jedno z menej častých podaní považovalo Atuma v skutočnosti za hada, ktorý mal podobu človeka iba počas existencie stvoreného sveta. V tejto podobe sa vráti pri jeho zániku. Atumovým symbolom bol chrobák skarabeus.

## Stvoriteľ

Atum bol podľa onskej kozmogónie praotcom bohov, prvou bytosťou, ktorá povstala sama zo seba na prvotnom pahorku **benben**, ktorý vystúpil z vôd prvotného oceánu Nun. Atum stvoril dvojicu bohov Šova (vzduch) a Tefnut (vlhkosť) zo svojho semena masturbáciou alebo podľa iného podania tým, že ich vychrstol. Na jeho samoploditeľskú podstatu upozorňuje i jeho meno znamenajúce úplnosť. Podľa menej rozšírenej verzie mýtu Atum oplodnil sám seba tým, že si strekol vlastné semeno do úst.

Podľa neskoršieho mýtu boli Šov a Tefnut splodení v spojení Atuma s vlastným tieňom, ktorý je nazvaný **Iusaaset** (tiež Juesaes, Ausaas, Iusas a Jusas, po grécky **Soasis**), čiže Veľký, ktorý prichádza. Iusaaset bol spájaný s akáciou, ktorá bola pre svoju pevnosť, medicínske využitie i jedlosť plodov označovaná ako strom života. Veľmi stará akácia, ktorá rástla na sever od Heliopolu, vraj označovala miesto zrodenia bohov a mala byť vlastníctvom Iusaaset.

Po splynutí onskej Enneady s chmúnevskou Ogdoadou bol Atum stotožnený s bohom Ré do jedného božstva Atum-Ré. Pretože Atum predstavoval len jeden z Réových aspektov, bol nakoniec v dvojici potlačený na úkor prevažujúceho slnečného boha. Z tých istých príčin sa z Iusaaset stala Rat, ženský aspekt boha Ré. V neskoršom vývoji stvoriteľského mýtu, po tom, ako bola bohyňa Neit stotožnená s pravodami Nun, bola Iusaaset vnímaná iba ako jedna z podôb Neit. 

V istých okamihoch Egypťania verili, že Atum pozdvihoval dušu mŕtveho faraóna z pyramídy k hviezdnemu nebu.

## Iné projekty

Kategória:Egyptskí bohovia
Hermopolis

**Hermopolis** alebo **Hermopolis Magna** alebo **Hermou polis megalé** (iný prepis: **Hermú polis megalé**) môže byť:
* hlavné mesto 15. nomu Horného Egypta, pozri Chemenu

**Hermopolis** alebo **Hermopolis Parva** alebo **Hermou polis mikra** (iný prepis: **Hermú polis mikra**) môže byť:
* hlavné mesto 15. nomu Dolného Egpyta, synonymum: Bahu, Per Džehuti, dnes Tell al-Nakus, pozri Per Džehuti (Hermopolis)
* hlavné mesto 7. nomu Dolného Egypta, mesto pri/v Damanhúre, synonymum: Metelis, pozri Damanhúr
* mesto na ostrove pri Butosose, pozri Hermopolis (Butosos)

## Pozri aj
*Ermoupoli (Hermoupolis), hlavné mesto Syrosu a Kyklád
Bišon

**Bišon** je plemeno psa uznané v FCI v 9. skupine pod číslom 215.

## Pôvod
Bišon patrí medzi tzv. "dámske" psy, ktoré obšťastňovali urodzené dámy už v staroveku. V Taliansku a Francúzsku patril v období stredoveku k obľúbeným plemenám kráľovských rodín. V 16. storočí patril medzi popredné plemená na európskych kráľovských dvoroch. Až koncom 19. storočia sa stal obyčajným psom a svoj urodzený status obnovil až po prvej svetovej vojne.

## Vzhľad a povaha

Bišon je hravý a veselý pes s kučeravou, dlhou, mäkkou srsťou bielej farby. Chvost je nesený veselo, mierne skrútený dohora. Uši majú visiace dolu. Dožíva sa približne 15 rokov. Váži 3 – . Rastie do výšky 22 – , pričom sa uprednostňujú menšie jedince. Bišon je vhodný aj pre majiteľov bez skúseností so psami, vo všeobecnosti je to prispôsobivé plemeno v rodine i voči cudzím. Dobre socializovaný jedinec dokáže bez problémov vychádzať aj s malými deťmi.

## Starostlivosť

Jemná srsť nepĺzne. Vyžaduje si každodenné kefovanie, aby sa predišlo vytváraniu chumáčov. Bišon sa rád zabaví aj so svojou rodinou doma.

## Zdravie

Bišon je náchylný na upchatie slzných kanálikov, preto potrebuje pravidelné ošetrovanie očí. Rovnako starostlivo treba kontrolovať stav srsti.

## Iné projekty

Kategória:Spoločenské psy
Kategória:Plemená psov z Francúzska
Kategória:Plemená psov z Belgicka
Zoznam vodných tokov v povodí Bebravy

**Zoznam vodných tokov v povodí Bebravy** obsahuje abecedný zoznam všetkých pomenovaných vodných tokov v povodí Bebravy.

Kategória:Povodie Bebravy
Bebrava
Anch

thumb|200px|Zrkadlo v tvare anchu z Tutanchamónovej hrobky
**Anch** (☥; ), iné názvy: **symbol anch, nílsky kríž, egyptský kríž, kríž života, kľúč života**, , je jeden zo staroegyptských hieroglyfických znakov. Egyptskí bohovia a bohyne sú často zobrazení s anchom držaným za jeho slučku. 

Anch sa často objavuje na obrazoch z egyptských hrobiek aj v ďalšom umeleckom zobrazení, zvyčajne v situácii, kedy boh či bohyňa prináša zosnulému dar života. Anch symbolizoval znovuzrodenie pre druhý svet a zároveň aj počatie. Starovekí Egypťania používali anch ako obľúbený amulet. Aj zrkadlá sa často vyrábali v tvare kríža, čo mohlo symbolizovať nazeranie do druhého sveta. Anch sa používal v spojitosti s dvoma ďalšími hieroglyfmi – džed (zdravie) a was (sila). 

Anch, ktorý bol spojený s kultom slnka a slnečným bohom, sa takmer vždy spodobňoval zo zlata, nikdy nie zo striebra, ktoré sa považovalo za mesačný kov, a len zriedkavo z leštenej medi.

Je spojením symbolov Osirisa (kríž) a Isis (ovál).

Anch je pomerne populárny aj v súčasnosti medzi rôznymi skupinami (hippies, goth, novopohanmi) a medzi umelcami.


Symbolizuje znovu zrodenie pre mŕtvych

Napr. Anubis jeden z bohov ho drží v ruke.


Kategória:Staroegyptská mytológia
Kategória:Symboly
Oss

**Oss** je mesto v Holandsku. Nachádza sa v provincii Severné Brabantsko. Počet obyvateľov je 76&nbsp;626. Prvá zmienka o meste pochádza z listu pápeža Alexandra II. z roku 1069. V súčasnosti sa v meste nachádzajú viaceré továrne chemického a farmaceutického priemyslu. Narodil sa tu futbalista Ruud van Nistelrooy. Z mesta Oss pochádza aj metalová skupina The Gathering. 

## Iné projekty

## Externé odkazy
* www.oss.nl - oficiálna stránka mesta 

Kategória:Mestá v Holandsku